ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική άρση, για τμήμα με εμβαδόν Ε = 266,70 τ.μ.,
της υπ’ αρ. 2935/15-09-1998 (Δ’ 839) απόφασης του
Διευθυντή Δασών Χαλκιδικής, περί κήρυξης ως
αναδασωτέας, έκτασης εμβαδού 10753,881 στρεμ.
σε περιοχές Κοινοτήτων Αγίας Παρασκευής και
Πευκοχωρίου Ν. Χαλκιδικής.
Κήρυξη ως αναδασωτέας, έκτασης με εμβαδόν
Ε = 171,05 τ.μ., στη θέση: «Λατούρα -Λαγονήσι»,
της Δημοτικής Κοινότητας Αγ. Νικολάου, Δήμου
Σιθωνίας, Π.Ε. Χαλκιδικής.
Μερική ανάκληση της υπ’  αρ. 4495/15-09-2006
(Δ’ 909) απόφασης, περί κηρύξεως ως αναδασωτέων, εκτάσεων δασών και δασικών εκτάσεων της
Χερσονήσου Κασσάνδρας, που καταστράφηκαν
από την πυρκαγιά στις 21/8/2006, και ειδικότερα
για τμήμα αυτής με εμβαδόν 391,93 τ.μ..
Κήρυξη αναγκαστικής απαλλοτρίωσης ακινήτων,
συνολικού εμβαδού 25.669,63τ.μ., για την κατασκευή του έργου «Βελτίωση της ΠΕΟ Λάρισας-
Βόλου (Χ.Θ.0+000-Χ.Θ.4+189) τμήμα από Λάρισα
μέχρι διασταύρωση με Ανατολική παράκαμψη
στον Ν. Λάρισας».
ΑΠΟΦΑΣΕΙΣ
Αριθ. 142969
(1)
Μερική άρση, για τμήμα με εμβαδόν Ε = 266,70 τ.μ.,
της υπ’  αρ. 2935/15-09-1998 (Δ’  839) απόφασης του Διευθυντή Δασών Χαλκιδικής, περί κή-
ρυξης ως αναδασωτέας, έκτασης εμβαδού
10753,881 στρεμ. σε περιοχές Κοινοτήτων Αγίας Παρασκευής και Πευκοχωρίου Ν. Χαλκιδικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις των άρθρων 41 και 44 του ν. 998/1979
«Περί προστασίας των δασών και δασικών εν γένει εκτάσεων της Χώρας» (Α’ 289).
3. Τις διατάξεις της παρ. 3 του άρθρου 35 του ν. 4280/
2014 (Α’ 159) και του άρθρου 36 του ν. 3698/2008 (Α’ 198).
4. Toν ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(A’ 112).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 188
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
5. Το υπό στοιχεία Γ39682/28-04-2015 έγγραφο του
Εθνικού Τυπογραφείου «Υποχρεωτική αποστολή εγγράφων για δημοσίευση στο Φύλλο της Εφημερίδας της
Κυβέρνησης με χρήση τεχνολογιών πληροφορικής και
επικοινωνιών και προηγμένης ηλεκτρονικής υπογραφής».
6. Την υπ’ αρ. 117080/6353/13-11-2014 εγκύκλιο του
Υπουργείου Περιβάλλοντος, Ενέργειας και Κλιματικής
Αλλαγής (ΥΠΕΚΑ) «Περί διαδικασίας άρσης ή ανάκλησης
αποφάσεων αναδάσωσης» (ΑΔΑ: 77ΣΕ0-ΙΒ3), την υπ’ αρ.
116477/6078/11-11-2014 εγκύκλιο του ΥΠΕΚΑ, καθώς
και την υπ’ αρ. 124581/2774/26-05-2015 εγκύκλιο του
Υπουργείου Παραγωγικής Ανασυγκρότησης, Περιβάλλοντος και Ενέργειας, που αφορούν στο ίδιο θέμα.
7. Την υπ’ αρ. 13197/17-02-2015 διαταγή της Γενικής
Διεύθυνσης Δασών και Αγροτικών Υποθέσεων της Αποκεντρωμένης Διοίκησης Μακεδονίας-Θράκης «Περί άρ-
σης αναδασωτέας».
8. Την υπ’  αρ. 153373/441/22-02-2017 εγκύκλιο του Υπουργείου Περιβάλλοντος και Ενέργειας
(ΥΠΕΝ) «Περιοχές κηρυγμένων αναδασωτέων εκτάσεων στους αναρτημένους δασικούς χάρτες» (ΑΔΑ:
61ΤΗ4653Π8-Ω7Θ) καθώς και την υπ’ αρ. 165792/225/
19-01-2018 εγκύκλιο του ΥΠΕΝ «Γ. Διαδικασία εξέτασης
αντιρρήσεων» (ΑΔΑ: 6ΞΘΘ4653Π8-ΘΘΞ).
9. Το υπ’ αρ. 97450/03-06-2021 έγγραφο της αρμόδιας υπηρεσίας «Υποβολή ερωτημάτων σχετικά με τις
αποφάσεις κήρυξης και με τις αποφάσεις ανάκλησης
(ολικής ή μερικής)».
10. Το υπ’ αρ. 121068/25-06-2021 έγγραφο της Διεύθυνσης Συντονισμού και Επιθεώρησης Δασών της
Αποκεντρωμένης Διοίκησης Μακεδονίας-Θράκης ως
απάντηση των ανωτέρω ερωτημάτων.
11. Την υπό στοιχεία ΥΠΕΝ/ΔΠΔ/95099/5160/
12-10-2021 εγκύκλιο του Υπουργείου Περιβάλλοντος και
Ενέργειας «Περί ανάκλησης αποφάσεων αναδασωτέων,
εκτάσεων μη υπαγομένων στις προστατευτικές διατάξεις
της δασικής νομοθεσίας, λόγω συμπερίληψής τους στους
δασικούς χάρτες ως τμήματα ευρύτερης αναδασωτέας».
12. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
13. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός των
διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών θεμάτων
της παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
14. Τα άρθρα 47 έως 55 του ν. 4915/2022 (Α’ 63).
15. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)”» (Α’ 77).
16. Την υπ’ αρ. 35791/3437/19-04-2023 απόφαση του
Υπουργού Περιβάλλοντος και Ενέργειας «Τοποθέτηση
Προϊσταμένων στις Διευθύνσεις Δασών και τα Δασαρχεία, της Επιθεώρησης Εφαρμογής Δασικής Πολιτικής
Μακεδονίας - Θράκης του ΥΠΕΝ».
17. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
18. Την υπό στοιχεία ΥΠΕΝ/ΔΝΕΠ/83988/2740/2022
κοινή απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών
του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής
Διεύθυνσης Δασών και Δασικού Περιβάλλοντος της
Γενικής Γραμματείας Δασών του Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής
Πολιτικής και στους Προϊστάμενους των Διευθύνσεων,
Δασαρχείων και Τμημάτων που υπάγονται σε αυτές»
(Β’ 4528).
19. Την υπ’ αρ. 2935/15-09-1998 (Δ’ 839) απόφαση
του Διευθυντή Δασών Χαλκιδικής, περί κήρυξης ως
αναδασωτέας, έκτασης εμβαδού 10753,881 στρεμ. σε
περιοχές Κοινοτήτων Αγίας Παρασκευής και Πευκοχωρίου Ν. Χαλκιδικής.
20. Το υπ’ αρ. 119255/2024 έγγραφο του Δασαρχείου Κασσάνδρας, με τη θετική, για μερική άρση της άνω
απόφασης, εισήγηση του υπαλλήλου του Δασαρχείου,
Ελευθέριου Θεολογίδη, με την οποία συμφωνούμε και
κατά την οποία:
- Το προς άρση τμήμα Ε με εμβαδόν 266,70 τ.μ. της
κηρυγμένης ως αναδασωτέας, έκτασης βρίσκεται στη
θέση: «Παλιογκορτζά», Τ.Κ. Αγ. Παρασκευής, Δήμου
Κασσάνδρας, Π.Ε. Χαλκιδικής.
- Το άνω τμήμα σήμερα έχει μορφή δάσους αποτελούμενη από αείφυλλα πλατύφυλλα (σχοίνα) και έχει
συντελεστεί η επαναφορά της καταστραφείσας δασικής
βλάστησης, αποφασίζει:
Τη μερική άρση της υπ’  αρ. 2935/15-09-1998
(Δ’ 839) απόφασης του Διευθυντή Δασών Χαλκιδικής, περί κήρυξης ως αναδασωτέας, έκτασης εμ-
βαδού 10753,881 στρεμ. σε περιοχές Κοινοτήτων
Αγίας Παρασκευής και Πευκοχωρίου Ν. Χαλκιδικής
και ειδικότερα για το τμήμα με εμβαδόν Ε = 266,70
τ.μ. στη θέση «Παλιογκορτζά», Τ.Κ. Αγ. Παρασκευής,
Δήμου Κασσάνδρας, Π.Ε. Χαλκιδικής, σύμφωνα με
το άρθρο 44 του ν. 998/1979 επειδή πληρούνται οι
εκ του νόμου προϋποθέσεις, καθώς έχει επέλθει η
πλήρης μορφολογική και οικολογική αποκατάσταση
της δασικής βλάστησης στην άνω έκταση, στο προ
της καταστροφής της επίπεδο.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθ. 142902
(2)
Κήρυξη ως αναδασωτέας, έκτασης με εμβαδόν
Ε = 171,05 τ.μ., στη θέση: «Λατούρα -Λαγονήσι»,
της Δημοτικής Κοινότητας Αγ. Νικολάου, Δήμου
Σιθωνίας, Π.Ε. Χαλκιδικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του ν. 998/1979 «Περί προστασίας των
δασών και των δασικών εν γένει εκτάσεων της Χώρας»
(Α’ 289) και ειδικότερα της παρ. 1 του άρθρου 38 και του
άρθρου 41.
3. Τις διατάξεις του άρθρου 70 παρ. 63 του ν. 998/1979,
όπως τροποποιήθηκε με την παρ. 2 του άρθρου 12 του
ν. 2040/1992 «Ρύθμιση θεμάτων αρμοδιότητας Υπουργείου Γεωργίας και νομικών προσώπων εποπτείας και άλ-
λες διατάξεις» (Α’ 70) και αντικαταστάθηκε με την παρ. 15
του άρθρου 1 του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» (Α’ 303).
4. Τις διατάξεις του ν. 3208/2003 «Περί προστασίας των
δασικών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις».
5. Τις σχετικές με το αντικείμενο του θέματος, υπ’ αρ.
160417/1180/8-7-1980 και 182447/3049/24-9-1980
εγκύκλιες διαταγές του Υπουργείου Γεωργίας.
6. Την υπ’ αρ. 838/2002 απόφαση του Σ.τ.Ε. καθώς
και τις υπ’ αρ. 105204/2793/31-7-2002 και 87355/363/
14-3-2007 εγκύκλιες διαταγές του Υπουργού Αγροτικής
Ανάπτυξης και Τροφίμων αναφορικά με το αντικείμενο
του θέματος.
7. Το άρθρο 26 του ν. 4061/2012 (Α’ 66) και τις υπ’ αρ.
133356/3733/26-07-2013, 169536/1516/19-04-2012
και 179200/5059/20-12-2012 εγκυκλίους διαταγές του
Υπουργείου Περιβάλλοντος, Ενέργειας και Κλιματικής
Αλλαγής.
8. Το υπό στοιχεία Γ39682/28-04-2015 έγγραφο του
Εθνικού Τυπογραφείου «Υποχρεωτική αποστολή εγγράφων για δημοσίευση στο Φύλλο της Εφημερίδας της Κυ-
βέρνησης με χρήση τεχνολογιών πληροφορικής και επικοινωνιών και προηγμένης ηλεκτρονικής υπογραφής».
9. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112).
10. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
11. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός των
διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών θεμάτων
της παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
12. Τα άρθρα 47 έως 55 του ν. 4915/2022 (Α’ 63).
13. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)”» (Α’ 77).
14. Την υπό στοιχεία ΥΠΕΝ/ΔΟΙΚΔ/48691/2883/
16-05-2022 απόφαση του Υπηρεσιακού Γραμματέα του
Υπουργείου Περιβάλλοντος και Ενέργειας «Ορισμός των
Προϊσταμένων των Επιθεωρήσεων Εφαρμογής Δασικής
Πολιτικής (ΕΕΔΠ) της Γενικής Γραμματείας Δασών του
Υπουργείου Περιβάλλοντος και Ενέργειας, ως δευτερεύοντες διατάκτες» (Β’ 2501).
15. Την υπ’ αρ. 35791/3437/19-04-2023 απόφαση του
Υπουργού Περιβάλλοντος και Ενέργειας «Τοποθέτηση
Προϊσταμένων στις Διευθύνσεις Δασών και τα Δασαρχεία, της Επιθεώρησης Εφαρμογής Δασικής Πολιτικής
Μακεδονίας - Θράκης του ΥΠΕΝ».
16. Την υπό στοιχεία ΥΠΕΝ/ΔΝΕΠ/83988/2740/2022
κοινή απόφαση «Εξουσιοδότηση υπογραφής “Με εντολή
Υπουργού” του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
17. Την υπ’ αρ. 131308/2024 πρόταση - αναφορά του
Δασαρχείου Πολυγύρου και την υπ’ αρ. 129461/2024
εισήγηση της υπαλλήλου του Δασαρχείου, Γεσθημανής
Μελετιάδου, αποφασίζουμε:
Κηρύσσουμε ως αναδασωτέα, έκταση με εμβαδόν Ε =
171,05 τ.μ., στη θέση: «Λατούρα-Λαγονήσι», της Δημοτικής Κοινότητας Αγ. Νικολάου, Δήμου Σιθωνίας, Π.Ε. Χαλ-
κιδικής, διότι επήλθε αλλαγή της κατά προορισμό χρήσης
του δάσους με παράνομη εκχέρσωση. Σύμφωνα με την
υπ’ αρ. 129461/2024 εισήγηση, στην συνολική έκταση Ε
διανοίχθηκε δρόμος με μηχανικά μέσα, διενεργήθηκαν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
χωματουργικές εργασίες και εναπόθεση χωμάτινων μπαζών καταστρέφοντας την προϋπάρχουσα δασική βλάστη-
ση αείφυλλων - πλατύφυλλων (πρίνο, ερείκη), ενώ υλοτομήθηκαν και δύο άτομα Πεύκης. Όλες οι επεμβάσεις
διενεργήθηκαν παράνομα.
Η άνω έκταση αποτυπώνονται με στοιχεία κορυφών 1,
2, 3, …, 6, 7, 1 στο συνημμένο, εξαρτημένο τοπογραφικό
διάγραμμα κλίμακας 1:500 και με σύστημα συντεταγμένων ΕΓΣΑ 87 της υπαλλήλου του Δασαρχείου Πολυγύ-
ρου, Γεσθημανής Μελετιάδου και συνορεύει:
Βόρεια, Νότια, Δυτικά και Ανατολικά: Με έκταση Δασικού χαρακτήρα
Με τις υπ’ αρ. 2370/26-02-2021 (ΑΔΑ: Ψ73ΛΟΡ1Υ-ΤΩΔ)
και 2834/09-03-2021 (ΑΔΑ: 68ΓΙΟΡ1Υ-Ι3Π) αποφάσεις
της Διεύθυνσης Δασών Χαλκιδικής, αναρτήθηκε ο δασικός χάρτης για το σύνολο της Π.Ε. Χαλκιδικής, όπου
η άνω έκταση, αποδίδεται με χαρακτηρισμό ΔΔ με επιπλέον πληροφορία 2 (Εντός ορίων Κ.Χ. ν. 248/1976), ήτοι
αποτελεί δασική εν γένει έκταση των παρ. 1, 2, 3, 4 και 5
του άρθρου 3 του ν. 998/1979, όπως ισχύει.
Σκοποί της κήρυξης της ανωτέρω έκτασης ως αναδασωτέα είναι η διατήρηση του δασικού της χαρακτήρα, η
αποκατάσταση με φυσική αναγέννηση της κατεστραμμένης δασικής βλάστησης.
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης [άρθρο 47 του ν. 3900/2010 (Α’ 213)],
εντός προθεσμίας εξήντα (60) ημερών, αρχομένης
από την επομένη της δημοσίευσής της (άρθρο 46 του
π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς
τον Γενικό Γραμματέα Δασών, από οποιονδήποτε
έχει έννομο συμφέρον, σύμφωνα με τις διατάξεις της
παρ. 3 του άρθρου 35 του ν. 4280/2014, της παρ. 4
του άρθρου 44 του ν. 998/1979 και όπως αυτή ερμηνεύεται στη σκέψη 8 της υπ’ αρ. 5390/2012 απόφασης
του ΣτΕ.
Με την απόφασή μας αυτή δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθ. 142946
(3)
Μερική ανάκληση της υπ’ αρ. 4495/15-09-2006
(Δ’ 909) απόφασης, περί κηρύξεως ως αναδασωτέων, εκτάσεων δασών και δασικών εκτάσεων
της Χερσονήσου Κασσάνδρας, που καταστράφηκαν από την πυρκαγιά στις 21/8/2006, και ειδι-
κότερα για τμήμα αυτής με εμβαδόν 391,93 τ.μ..
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις των άρθρων 41 και 44 του ν. 998/1979
«Περί προστασίας των δασών και δασικών εν γένει εκτάσεων της Χώρας» (Α’ 289).
3. Τις διατάξεις της παρ.  3 του άρθρου 35 του
ν. 4280/2014 (Α’ 159) και του άρθρου 36 του ν. 3698/2008
(Α’ 198).
4. Tον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(A’ 112).
5. Το υπό στοιχεία Γ39682/28-04-2015 έγγραφο του
Εθνικού Τυπογραφείου «Υποχρεωτική αποστολή εγγράφων για δημοσίευση στο Φύλλο της Εφημερίδας
της Κυβέρνησης με χρήση τεχνολογιών πληροφορικής
και επικοινωνιών και προηγμένης ηλεκτρονικής υπογραφής».
6. Την υπ’ αρ. 117080/6353/13-11-2014 εγκύκλιο του
Υπουργείου Περιβάλλοντος, Ενέργειας και Κλιματικής
Αλλαγής (ΥΠΕΚΑ) «Περί διαδικασίας άρσης ή ανάκλησης
αποφάσεων αναδάσωσης» (ΑΔΑ: 77ΣΕ0-ΙΒ3), την υπ’ αρ.
116477/6078/11-11-2014 εγκύκλιο του ΥΠΕΚΑ, καθώς
και την υπ’ αρ. 124581/2774/26- 05-2015 εγκύκλιο του
Υπουργείου Παραγωγικής Ανασυγκρότησης, Περιβάλλοντος και Ενέργειας που αφορούν στο ίδιο θέμα.
7. Την υπ’ αρ. 13197/17-02-2015 διαταγή της Γενικής
Διεύθυνσης Δασών και Αγροτικών Υποθέσεων της Αποκεντρωμένης Διοίκησης Μακεδονίας-Θράκης «Περί άρ-
σης αναδασωτέας».
8. Την υπ’ αρ. 153373/441/22-02-2017 εγκύκλιο του
Υπουργείου Περιβάλλοντος και Ενέργειας (ΥΠΕΝ) «Περιοχές κηρυγμένων αναδασωτέων εκτάσεων στους αναρ-
τημένους δασικούς χάρτες» (ΑΔΑ: 61ΤΗ4653Π8-Ω7Θ),
καθώς και την υπ’ αρ. 165792/225/19-01-2018 εγκύκλιο
του ΥΠΕΝ «Γ. Διαδικασία εξέτασης αντιρρήσεων» (ΑΔΑ:
6ΞΘΘ4653Π8-ΘΘΞ).
9. Το υπ’ αρ. 97450/03-06-2021 έγγραφο της αρμόδιας υπηρεσίας «Υποβολή ερωτημάτων σχετικά με τις
αποφάσεις κήρυξης και με τις αποφάσεις ανάκλησης
(ολικής ή μερικής)».
10. Το υπ’ αρ. 121068/25-06-2021 έγγραφο της Διεύθυνσης Συντονισμού και Επιθεώρησης Δασών της
Αποκεντρωμένης Διοίκησης Μακεδονίας-Θράκης, ως
απάντηση των ανωτέρω ερωτημάτων.
11. Την υπό στοιχεία οικ. ΥΠΕΝ/ΔΠΔ/95099/5160/
12-10-2021 εγκύκλιο του Υπουργείου Περιβάλλοντος
και Ενέργειας «Περί ανάκλησης αποφάσεων αναδασωτέων, εκτάσεων μη υπαγομένων στις προστατευτικές
διατάξεις της δασικής νομοθεσίας, λόγω συμπερίληψής
τους στους δασικούς χάρτες ως τμήματα ευρύτερης αναδασωτέας».
12. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
13. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών
υπηρεσιών, του αντίστοιχου προσωπικού και λοιπών θεμάτων της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)»
(Β’ 2415).
14. Τα άρθρα 47 έως 55 του ν. 4915/2022 (Α’ 63).
15. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)”» (Α’ 77).
16. Την υπ’ αρ. 35791/3437/19-04-2023 απόφαση του
Υπουργού Περιβάλλοντος και Ενέργειας «Τοποθέτηση
Προϊσταμένων στις Διευθύνσεις Δασών και τα Δασαρχεία, της Επιθεώρησης Εφαρμογής Δασικής Πολιτικής
Μακεδονίας - Θράκης του ΥΠΕΝ».
17. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
18. Την υπό στοιχεία ΥΠΕΝ/ΔΝΕΠ/83988/2740/2022
κοινή απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών
του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής
Διεύθυνσης Δασών και Δασικού Περιβάλλοντος της
Γενικής Γραμματείας Δασών του Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής
Πολιτικής και στους Προϊστάμενους των Διευθύνσεων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
Δασαρχείων και Τμημάτων που υπάγονται σε αυτές»
(Β’ 4528).
19. Την υπό στοιχεία ΥΠΕΝ/ΔΠΔ/105293/6510/
13-10-2023 εγκύκλιο του Γενικού Γραμματέα Δασών του
ΥΠΕΝ «Οδηγίες εφαρμογής των διατάξεων της παρ. 2 του
άρθρου 18 του ν. 3889/2010 σε συνδυασμό με την παρ. 4
του άρθρου 44 του ν. 998/1979» (ΑΔΑ: 6ΗΑΝ4653Π8-6ΑΣ).
20. Την υπ’ αρ. 4495/15-09-2006 (Δ’ 909) απόφαση του
Γενικού Γραμματέα Περιφέρειας Κεντρικής Μακεδονίας περί κηρύξεως ως αναδασωτέων εκτάσεων δασών
και δασικών εκτάσεων της Χερσονήσου Κασσάνδρας,
που καταστράφηκαν από την πυρκαγιά στις 21/8/2006.
21. Την υπ’ αρ. 122614/2024 θετική, για μερική ανάκληση της άνω απόφασης, εισήγηση του Δασαρχείου Κασ-
σάνδρας, με την οποία συμφωνούμε και κατά την οποία:
- Το προς άρση τμήμα έχει εμβαδόν 391,93τ.μ. και
στοιχεία κορυφών 1, 2, 3, 4, 5, 6, 1, όπως αυτά αποτυπώνεται στο από 08.03.2024 τοπογραφικό διάγραμμα του
Δασολόγου του Δασαρχείου Κασσάνδρας, Ελευθέριου
Θεολογίδη,
- για το άνω περιγραφόμενο τμήμα έχει εκδοθεί η
υπ’ αρ. 28/12.01.2024 (ΑΔΑ: ΡΠ2Λ4653Π8-ΙΑ7) απόφαση της 9ης Ε.Π.Ε.Α. Χαλκιδικής, η οποία το υπάγει στην
κατηγορία μορφής/κάλυψης ΑΑ (πρωτεύων) ΑΝ (δευτερεύων), αποφασίζει:
Τη μερική ανάκληση της υπ’ αρ. 4495/15-09-2006
(Δ’ 909) απόφασης του Γενικού Γραμματέα Περιφέρειας Κεντρικής Μακεδονίας περί κηρύξεως ως αναδα-
σωτέων εκτάσεων δασών και δασικών εκτάσεων της
Χερσονήσου Κασσάνδρας, που καταστράφηκαν από
την πυρκαγιά στις 21/8/2006, σε εκτέλεση της άνω
εγκυκλίου (19), και ειδικότερα για το τμήμα με εμβαδόν 391,93 τ.μ. και με στοιχεία κορυφών 1, 2, 3, 4, 5, 6,
1, όπως αυτά απεικονίζονται στο προσαρτημένο στην
παρούσα απόφασή μας τοπογραφικό διάγραμμα του
Δασολόγου του Δασαρχείου Κασσάνδρας, Ελευθέριου
Θεολογίδη, σε κλίμακα 1:1000 και με σύστημα συντεταγμένων ΕΓΣΑ 87, σύμφωνα με την παρ. 4 του άρθρου
44 του ν. 998/1979, για πραγματική αιτία, ήτοι λόγω
έκδοσης της άνω απόφασης κήρυξης ως αναδασωτέας
κατά πλάνη περί τα πράγματα, ως προς τον δασικό
χαρακτήρα του προς ανάκληση τμήματος.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 20 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. απόφ. 60/07/01-03-2024
(4)
Κήρυξη αναγκαστικής απαλλοτρίωσης ακινήτων,
συνολικού εμβαδού 25.669,63τ.μ., για την κατασκευή του έργου «Βελτίωση της ΠΕΟ Λάρισας-
Βόλου (Χ.Θ.0+000-Χ.Θ.4+189) τμήμα από Λάρισα μέχρι διασταύρωση με Ανατολική παράκαμψη
στον Ν. Λάρισας».
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΘΕΣΣΑΛΙΑΣ
Έχοντας υπόψη:
1. Τις διατάξεις του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17).
2. Τις διατάξεις του ν. 2985/2002 «Προσαρμογή των
διατάξεων του Κώδικα αναγκαστικών Απαλλοτριώσεων
στο Σύνταγμα» (Α’ 18).
3. Τις διατάξεις του ν. 2990/2002 «Κύρωση της από 21
Δεκεμβρίου 2001 Πράξης Νομοθετικού Περιεχομένου Αρμοδιότητα δικαστηρίων σε υποθέσεις αναγκαστικών
απαλλοτριώσεων, φορολογικές και τελωνειακές ρυθμίσεις» (Α’ 30).
4. Τις διατάξεις του ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και
άλλες διατάξεις» (Α’ 82).
5. Τις διατάξεις του άρθρου 23 του από 25 Νοεμβρίου
1929 διατάγματος «Περί κωδικοποιήσεως των περί κατασκευής και συντηρήσεως οδών κειμένων διατάξεων»
(Α’ 421).
6. Τις διατάξεις του άρθρου 1 του ν. 653/1977 «Περί
υποχρεώσεως των παρόδιων ιδιοκτητών δια την διάνοιξιν
εθνικών οδών, αντικαταστάσεως της παρ. 3 του άρθρου 6
του Ν. 5269/31 και ρυθμίσεως συναφών θεμάτων» (Α’ 214),
όπως συμπληρώθηκε με τις παρ. 9 και 10 του άρθρου 62
του ν. 947/1979 (Α’ 169), για την εκτέλεση των οποίων εκδόθηκε το π.δ. 929/1979 (Α’ 259).
7. Τις διατάξεις της παρ. 14 του άρθρου 6 του Κεφαλαίου Β’ του ν. 2052/1992 (Α’ 94).
8. Τις διατάξεις του άρθρου 163 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87), σύμ-
φωνα με τις οποίες το Περιφερειακό Συμβούλιο είναι
αρμόδιο για την απαλλοτρίωση ακινήτων.
9. Την υπ’ αρ. 24981/95/13-03-1996 κοινή απόφαση
των Υπουργών Περιβάλλοντος, Χωροταξίας και Δημοσίων Έργων και Πολιτισμού, περί έγκρισης περιβαλλοντι-
κών όρων για την κατασκευή και λειτουργία του οδικού
έργου «Βελτίωση της ΠΕΟ Λάρισας - Βόλου, τμήμα Λάρισας μέχρι Ανατολική παράκαμψη».
10. Την υπό στοιχεία Δ12/0/36688/16-12-1996 υπουργική
απόφαση περί εφαρμογής του άρθρου 1 του ν. 653/1977.
11. Την υπ’ αρ. 497575/20-12-2022 (ΑΔΑ: ΨΚΑ37ΛΡ7Β0) απόφαση του Τμήματος Δημ. Συμβάσεων, Ελέγχου
Ποιότητας και Τεχν. Προδιαγραφών της Διεύθυνσης Τεχνικών Έργων της Περιφέρειας Θεσσαλίας περί έγκρισης
των κτηματολογικών διαγραμμάτων και του κτηματολογικού πίνακα που συντάχθηκαν στο πλαίσιο της υπηρε-
σίας «ΕΠΙΘΕΩΡΗΣΗ ΟΔΙΚΟΥ ΔΙΚΤΥΟΥ, Μετατροπή δεδομένων υφιστάμενων κτηματολογίων σε ψηφιακή μορφή
γεωαναφερμένα στο Κρατικό σύστημα Αναφοράς ΕΓΣΑ
87 ΚΑΙ ΔΙΑΣΤΑΣΙΟΛΟΓΙΚΗ ΑΠΟΤΥΠΩΣΗ ΠΟΥ ΑΦΟΡΑ ΤΟ
ΕΡΓΟ: «Βελτίωση της ΠΕΟ Λάρισας - Βόλου (Χ.Θ.0+000Χ.Θ.4+189) τμήμα από Λάρισα μέχρι διασταύρωση με
Ανατολική Παράκαμψη στο Ν. Λάρισας».
12. Ότι τηρήθηκαν οι προβλεπόμενες προϋποθέσεις
του άρθρου 3, και ειδικότερα των παρ. 3, 4 και 5 αυτού,
του ν. 2882/2001, ήτοι:
- Τοιχοκόλληση της ανακοίνωσης κήρυξης της απαλλοτρίωσης στο Δημοτικό κατάστημα του Δήμου Λαρισαίων
στις 02-02-2023,
- τοιχοκόλληση της ανακοίνωσης κήρυξης της απαλλοτρίωσης στο Δημοτικό κατάστημα του Δήμου Κιλελέρ
στις 06-02-2023,
- δημοσίευση της ανακοίνωσης στην Εφημερίδα
«ΕΛΕΥΘΕΡΙΑ», που εκδίδεται στη Λάρισα στις 08-02-2023,
ώστε να λάβουν γνώση οι θιγόμενοι ιδιοκτήτες.
- η υπ’ αρ.139775/21-03-2023 γνωμοδότηση της Διεύθυνσης Δασών Λάρισας,
- η υπ’ αρ. 35624/26-01-2023 γνωμοδότηση της Διεύθυνσης Αγροτικής Οικονομίας ΠΕ Λάρισας της Περιφέ-
ρειας Θεσσαλίας.
13. Την υπ’ αρ. 379451/29-09-2022 βεβαίωση της Διεύθυνσης Αναπτυξιακού Προγραμματισμού της Περιφέρει-
ας Θεσσαλίας, η οποία αναφέρει ότι η απαλλοτρίωση θα
βαρύνει τις πιστώσεις του έργου: «Απαλλοτρίωση ακινήτων για την κατασκευή του έργου “Βελτίωση της ΠΕΟ Λά-
ρισας - Βόλου (Χ.Θ.0+000-Χ.Θ.4+189) τμήμα από Λάρισα
μέχρι διασταύρωση με Ανατολική παράκαμψη στο Ν. Λάρισας (Π.Κ.1998ΕΠ00620001)” με Κ.Α.2022ΕΠ00620000».
14. Την υπ’ αρ. 351958/06-09-2023 σχετική εισήγηση
του Τμήματος Δημ. Συμβάσεων, Ελέγχου Ποιότητας και
Τεχν. Προδιαγραφών της Διεύθυνσης Τεχνικών Έργων
της Περιφέρειας Θεσσαλίας.
15. Την υπ’ αρ. 357903/08-09-2023 σχετική εισήγηση
του Περιφερειάρχη Θεσσαλίας.
16. Το υπ’ αρ. 82222/24-11-2023 έγγραφο του Τμήματος Προσωπικού της Διεύθυνσης Διοίκησης της Απο-
κεντρωμένης Διοίκησης Θεσσαλίας - Στερεάς Ελλάδας
«Έλεγχος Νομιμότητας της υπ’ αρ. 331/2023 απόφασης
του Περιφερειακού Συμβουλίου Περιφέρειας Θεσσαλίας - Επιστροφή φακέλου».
17. Την υπ’ αρ.35844/24-01-2024 σχετική εισήγηση
του Τμήματος Δημ. Συμβάσεων, Ελέγχου Ποιότητας και
Τεχν. Προδιαγραφών της Διεύθυνσης Τεχνικών Έργων
της Περιφέρειας Θεσσαλίας.
18. Ότι η κατασκευή του έργου του θέματος ολοκληρώθηκε στις 30-06-2007 σύμφωνα με την βεβαιωμένη
(α.π. ΔΕΚΕ Περιφέρειας Θεσσαλίας 3440/18-10-2007)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
περαίωση των εργασιών του έργου «Ολοκλήρωση
εργασιών κατασκευής τμήματος από Χ.Θ.1+800 έως
Χ.Θ.6+000(διασταύρωση με ανατολική παράκαμψη
Λάρισας)», τo αντικείμενο του έργου ήταν η ολοκλήρωση των εργασιών κατασκευής από Χ.Θ. 1+800 έως
6+000 (Διασταύρωση με ανατολική παράκαμψη Λάρισας) και η κατασκευή έργων αποχέτευσης ομβρίων
της περιοχής.
19. Ότι για την έκταση που είχε απαιτηθεί για την
κατασκευή του έργου είχε κηρυχθεί απαλλοτρίωση με
την υπ’ αρ. 1002681/91/0010/23-1-1997 (Δ’ 653) κοινή
υπουργική απόφαση όμως, δεν συντελέσθηκε ως προς
ορισμένες ιδιοκτησίες. Επιπλέον, κατά την κατασκευή
του έργου καταλήφθηκαν εκτάσεις, για τις οποίες δεν είχε
κηρυχθεί απαλλοτρίωση, προκύπτει ανάγκη για απαλλοτρίωση έκτασης συνολικού εμβαδού 25.669,63τ.μ.,
αποφασίζει:
Να εγκρίνει την κήρυξη αναγκαστικής απαλλοτρίωσης, για λόγους δημόσιας ωφέλειας και ειδικότερα για
την κατασκευή του έργου: «Βελτίωση της ΠΕΟ Λάρισας Βόλου (Χ.Θ.0+000-Χ.Θ.4+189) τμήμα από Λάρισα μέχρι
διασταύρωση με Ανατολική παράκαμψη στον Ν. Λάρισας», στην περιοχή της Δημοτικής Ενότητας Λαρισαίων
και στην Δημοτική Ενότητα Κιλελέρ, έκτασης συνολικού
εμβαδού 25.669,63τ.μ., που βρίσκεται στον Νομό Λάρισας και εικονίζεται με κλίμακα 1:500 στα από Μάρτιο
2022 (ΟΡΘΗ ΕΠΑΝΑΛΗΨΗ 24-11-2022) κτηματολογικά
διαγράμματα και στον αντίστοιχο κτηματολογικό πίνακα
της Διεύθυνσης Τεχνικών Έργων Περιφέρειας Θεσσαλίας, τα οποία έχουν συνταχθεί από τον Στέργιο - Λάζαρο
Πασχούδη, Πολιτικό Μηχανικό και έχουν εγκριθεί με
την υπ’ αρ. 219420/02-06-2022 (ΑΔΑ: 6ΔΜ57ΛΡ-ΔΚΖ)
απόφαση του Προϊσταμένου του Τμήματος Δημ. Συμβ.
Ελέγχου Ποιότητας και Τεχν. Προδιαγραφών της Διεύθυνσης Τεχνικών Έργων (Δ.Τ.Ε.) της Περιφέρειας Θεσσα-
λίας [ΟΡΘΗ ΕΠΑΝΑΛΗΨΗ με την υπ’ αρ. 497575/20-122022 (ΑΔΑ: ΨΚΑ37ΛΡ-7Β0) απόφαση του Προϊσταμένου
του Τμήματος Δημ. Συμβ. Ελέγχου Ποιότητας και Τεχν.
Προδιαγραφών της Δ.Τ.Ε. της Περιφέρειας Θεσσαλίας].
Στην έκταση που απαλλοτριώνεται προβάλλουν δικαιώματα κυριότητας οι: 1. ΕΛΛΗΝΙΚΟ ΔΗΜΟΣΙΟ «ΔΙΕΚΔΙ-
ΚΕΙΤΑΙ ΑΠΟ: ΓΚΑΡΑΒΕΛΗΣ ΕΥΑΓΓΕΛΟΣ (1/3)», ΕΛΛΗΝΙΚΟ
ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ: ΓΚΑΡΑΒΕΛΗΣ ΑΝΔΡΕΑΣ
(1/3)», ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ: ΓΚΑΡΑΒΕΛΗΣ ΓΕΩΡΓΙΟΣ (1/3)» 2. ΕΛΛΗΝΙΚΟ ΔΗΜΟΣΙΟ «ΔΙΕΚ-
ΔΙΚΕΤΑΙ ΑΠΟ: ΑΓΟΡΑΣΤΟΣ ΓΕΩΡΓΙΟΣ (50,00%)», ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΤΑΙ ΑΠΟ: ΜΠΕΣΙΟΣ ΙΩΑΝΝΗΣ
(50,00%)», 3. ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ
ΘΕΟΔΩΡΟΠΟΥΛΟΥ ΒΑΣΙΛΙΚΗ (5/66)», ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ ΛΑΧΑΝΑ ΠΑΝΑΓΙΩΤΑ (5/66)»,
ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ ΛΑΧΑΝΑΣ
ΑΛΕΞΑΝΔΡΟΣ (1/6)», ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ ΛΑΧΑΝΑΣ ΚΩΝΣΤΑΝΤΙΝΟΣ (12/66)», ΕΛΛΗΝΙΚΟ
ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ ΛΑΧΑΝΑΣ ΚΩΝΣΤΑΝΤΙΝΟΣ (1/3)», ΕΛΛΗΝΙΚΟ ΔΗΜΟΣΙΟ «ΔΙΕΚΔΙΚΕΙΤΑΙ ΑΠΟ
ΛΑΧΑΝΑΣ ΚΩΝΣΤΑΝΤΙΝΟΣ (1/6)» κ.λ.π.
Στην έκταση που απαλλοτριώνεται δεν περιλαμβάνονται εκτάσεις που ανήκουν στο Δημόσιο, εκτός από
αυτές που διεκδικούνται από ιδιώτες.
Η απαλλοτρίωση κηρύσσεται υπέρ του Ελληνικού Δημοσίου/Περιφέρεια Θεσσαλίας και με δαπάνες αυτού και
σε συνδυασμό με τις διατάξεις του ν. 653/1977.
Η προκαλούμενη δαπάνη αποζημίωσης, θα βαρύνει τις πιστώσεις με κωδικό ενάριθμου έργου
Κ.Α.2022ΕΠ00620000.
Η απόφαση αυτή να δημοσιευθεί στην Εφημερίδα της
Κυβερνήσεως.
Η Πρόεδρος
ΧΡΥΣΟΥΛΑ ΤΣΑΓΑΝΟΥ - ΒΑΣΙΛΙΚΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 188/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400188.pdf | Tokens: 30570]